## Uredba o unutarnjem ustrojstvu Državnog zavoda za zaštitu obitelji, materinstva i mladeži

### NN 70/2001 (3.8.2001.), Uredba o unutarnjem ustrojstvu Državnog zavoda za zaštitu obitelji, materinstva i mladeži

# VLADA REPUBLIKE HRVATSKE

if !supportEmptyParas endif

1205

Na teme­lju članka 60. stavaka 1. i 2.
Zakona o sustavu državne uprave (»Narodne novine«, br. 75/93, 48/99, 15/2000,
127/2000 i 59/2001) i članka 34. stavka 1. Uredbe o načelima za unutarnje
ustrojstvo tijela državne uprave (»Narodne novine«, broj 43/2001), Vlada
Republike Hrvatske je na sjednici održanoj 26. srpnja 2001. godine donijela

## UREDBU

### o unutarnjem ustrojstvu DrŽavnog zavoda za zaŠtitu obitelji, materinstva i mladeŽi

I. OPĆE ODREDBE

Članak
1.

Ovom
Uredbom se uređuje unutarnje ustrojstvo Državnog zavoda za zaštitu obitelji,
materinstva i mladeži (u daljnjem tekstu: Državni zavod), nazivi unutarnjih
ustrojstvenih jedinica, njihov djelokrug, način upravljanja, okvirni broj
službenika i namješ­tenika za obavljanje poslova iz nadležnosti tih jedinica,
kao i druga pitanja vezana uz rad Državnog zavoda.

II. UNUTARNJE USTROJSTVO

Članak 2.

Za obavljanje poslova iz djelokruga
Dr‚avnog zavoda ustro­javaju se s­ljedeće unutarnje ustrojstvene jedinice:

1. Kabinet ravnatelja

2. Služba za socijalno osnaživanje

3. Služba za pravne i zajedničke poslove

III. DJELOKRUG UNUTARNJIH USTROJSTVENIH
JEDINICA

1. KABINET RAVNATELJA

Članak 3.

U Kabinetu ravnatelja obavljaju se za
ravnatelja i njegovog zamjenika stručni poslovi koji se odnose na protokolarne
poslove; poslove vezane uz ostvarivanje plana i programa aktivnosti ravnatelja
i njegovog zamjenika; poslovi u vezi sa sredstvima javnog priopćavanja;
odnosima s Vladom Republike Hrvatske i Hrvatskim saborom, te drugim tijelima
središnje upravne vlasti; poslovi osiguranja pravodobnog upućivanja Vladi
Republike Hrvatske i Hrvatskom saboru materijala i drugih dokumenata iz
djelokruga Državnog zavoda; poslovi prevođenja; poslovi u vezi međuna­rodne
suradnje, te koordinativnom sudjelovanju u međunarodnim projektima; čuvanje
zapisnika sa stručnog kolegija i drugih sastanaka, te praćenje izvršenja obveza
utvrđenih na Kolegiju ravnatelja, kao i drugi stručni i administrativni
poslovi.

2. SLUŽBA ZA SOCIJALNO OSNAŽIVANJE

Članak 4.

Služba za socijalno osnaživanje obav­lja
stručne poslove u vezi za­štite obitelji, djece i mladih, te osoba s posebnim
potre­bama; predlaže i provodi različite programske aktivnosti; izra­đuje
stručne podloge i predlaže rješava­nje određenih pita­nja u vezi zaštite obite­lji,
materinstva i mladeži; te prikup­lja podatke i vrši stručnu analizu sta­nja iz
svog djelokruga.

Za obav­lja­nje poslova Službe za
socijalno osnaživanje ustrojavaju se:

a) Odjel za obitelj

b) Odjel za djecu i mlade

c) Odjel za osobe s posebnim potrebama.

a) Odjel za obitelj

Članak 5.

Odjel za obite­lj obav­lja stručne poslove
koji se odnose na brigu o dobrobiti obitelji, trudnica i majki; brigu o
provođenju pronatalitetne populacijske politike; praćenje i proučavanje
problematike roditeljstva, uključivo samohranih roditelja; poticanje aktivnosti
i mjera usmjerenih prevenciji različitih kriznih situacija u obitelji;
poticanje i unapređenje rada savjetovališta za roditelje; praćenje i
koordiniranje rada savjetovališta; proučavanje suvremenih problema roditeljstva
i roditeljskih odnosa; davanje prijedloga za unapređivanje propisa na području
obitelji i roditeljstva; sudjelovanje u radu različitih tijela po pitanju
roditeljstva; savjeto­dav­ni rad s pojedincima i nevladinim organizacijama te
drugima o roditeljstvu, te sudjelovanje u izdavanju popularne literature o
obiteljskim pitanjima, izradu projekata zaštite obitelji na lokalnoj i državnoj
razini; savjetodavni rad s pojedincima i nevladinim organizacijama te drugima o
roditeljstvu, sudjelovanje u izdavanju popularne literature o obiteljskim
pitanjima; stručni poslovi koji se odnose na brigu o dobrobiti obitelji i
odnosima unutar obitelji; poticanje aktivnosti i mjera usmjerenih prevenciji
različitih kriznih situacija u obitelji; poticanje i unapređenje rada
savjetovališta za obitelj te pružanje savjetodavne pomoći; proučavanje
suvremenih problema obitelji i obiteljskih odnosa; predlaganje unapređenja
propisa i prijedloga na području obiteljskih odnosa; izradu elaborata i
stručnih podloga, te izradu nacrta zakona i drugih propisa u području
obiteljske politike; izradu projekata zaštite obitelji na lokalnoj i državnoj
razini; sudjelovanje u radu različitih tijela po pitanju obiteljske politike;
savjetodavne poslove vezane za formiranje i korištenje sredstava iz obiteljskih
transfera.

b) Odjel za djecu i mlade

Članak 6.

Odjel za djecu i mlade obav­lja stručne
poslove u vezi pripreme, koordiniranja i izrade strate­gija za zaštitu djece i
mladih u svim područjima društvenog života; izrađuje stručne podloge, izvješća
i predlaže mjere za zaštitu djece i mladih; sudjeluje u izradi projekata u vezi
zaštite djece i mladih na lokalnoj i državnoj razini; sudjeluje i daje
prijedloge polazišta za izradu propisa; sudjeluje u izdava­nju stručne i
popularne literature; provodi aktivnosti iz Nacionalnog programa djelova­nja za
djecu, te prati provedbu programa koji se odnose na zaštitu mladih; surađuje sa
nadležnim tijelima i udrugama po pita­nju zaštite djece i mladih; proučava,
istražuje i vrednuje aktivnosti u vezi zaštite djece i mladih; potiče osniva­nje
savjetovališta za djecu i mlade; prati djelova­nje postoje­ćih aktivnosti u
vezi zaštite djece i mladih i nastoji uskladiti ­njihovo djelo­va­nje; razvija
suradnju i partnerstvo na području prevencije za dje­cu i mlade na svim
razinama, a osobito u vezi sa socijalnim, zdravstvenim i prosvjetnim
aktivnostima; obavlja stručne poslove, a koji se odnose na praćenje primjene
među­narodnih akata koji se odnose na zaštitu djece i mladih; ostvaruje
međunarodnu suradnju; verificira programe udruga za djecu i mlade, daje savjete
građanima, te obav­lja druge poslove u vezi zaštite djece i mladih.

c) Odjel za osobe s posebnim potrebama

Članak
7.

Odjel
za osobe s posebnim potrebama obav­lja stručne poslove i zadatke u vezi praće­nja
sta­nja i izrade stručnih podloga usmjerenih na dobrobit osoba s posebnim
potrebama; surađuje s tijelima državne uprave i drugim tijelima u aktivnostima
zaštite osoba s posebnim potrebama; predlaže i verificira zakonske i druge
propise, te sudjeluje u njihovoj izradi; prati provedbu Nacionalnog programa za
poboljšanje kvalitete življenja osoba s invaliditetom, te po potrebi predlaže i
izrađuje njegove izmjene i dopune; obavlja stručne poslove i zadatke u vezi
središnje baze podataka o osobama s invaliditetom; iznalazi i predlaže mjere za
aktivnu i djelotvornu integraciju osoba s invaliditetom - prati, proučava i
predlaže mjera za poboljšanje odgoja i obrazovanja, zapošlja­vanja,
komunikacije i mobilnosti osoba s invaliditetom; ostvaruje međunarodnu suradnju
vezano uz problematiku osoba s invaliditetom i drugih osoba s posebnim
potrebama; potiče i podupire dragovoljni rad kroz udruge, centre, javne
ustanove i druga tijela; sudjeluje u izdavanju popularne i stručne literature
namijenjene osobama s posebnim potrebama i njihovim obiteljima; obavlja poslove
savjetodavne i preventivne naravi, te druge stručne poslove usmjerene na skrb o
osobama s posebnim potrebama.

3. SLUŽBA ZA PRAVNE I ZAJEDNIČKE POSLOVE

Članak
8.

Služba
za pravne i zajedničke poslove obavlja upravne i stručne poslove u vezi
rješavanja o pravu na doplatak za djecu u drugom stupnju; upravne, pravne i
opće poslove iz djelokruga Državnog zavoda, koji nisu ovom Uredbom stavljeni u
djelokrug drugih unutarnjih ustrojstvenih jedinica; kadrovske poslove i poslove
vezane uz statusna prava državnih službenika i namješte­nika; opće i tehničke
poslove; skrbi o zakonitoj primjeni važećih materijalno-financijskih propisa i
racionalnom i svrsishodnom korištenju sredstava osiguranih u državnom
proračunu; obavlja poslove koji se odnose na informatizaciju Državnog zavoda;
poslove koordinacije, uspostavu i održavanje informatičkog sustava Državnog
zavoda.

Za
obav­lja­nje poslova Službe za pravne i zajedničke poslove, ustrojavaju se:

a)
Odjel za doplatak za djecu, pravne, kadrovske i opće poslove

b)
Odjel za financijske i informatičko-analitičke poslove.

a) Odjel za doplatak za djecu, pravne,
kadrovske i opće poslove

Članak
9.

Odjel
za doplatak za djecu, pravne, kadrovske i opće poslove obav­lja upravne i
stručne poslove u vezi rješavanja o pravu na doplatak za djecu u drugom
stupnju; pravne i druge stručne poslove koji se odnose na pripremu i izradu
nacrta zakonskih prijedloga, praćenje provedbe zakona i drugih propisa iz
djelokruga Državnog zavoda, izradu osnova za sklapanje i potvrđivanje
međunarodnih ugovora iz oblasti zaštite obitelji, materinstva i mladeži;
kadrovske poslove i poslove vezane uz statusna prava državnih službenika i
namještenika; poslove vezane na pisarnicu i arhiviranje građe Državnog zavoda;
opće i tehničke poslove vezane za rad Državnog zavoda.

Za
obavljanje poslova u Odjelu za dječji doplatak, pravne, kadrovske i opće
poslove ustrojavaju se:

1.
Pododsjek za doplatak za djecu

2.
Pododsjek za pravne, kadrovske i opće poslove.

1. Pododsjek za doplatak za djecu

Članak 10.

Pododsjek za doplatak za djecu obavlja
upravne i stručne poslove u vezi rješava­nja o pravu na doplatak za djecu u
drugom stup­nju; obav­lja imovinskopravne poslove u vezi doplatka za djecu;
prati i koordinira rad in­for­matičkog sustava doplatka za djecu; osigurava
mjere za osi­gura­nje pravilnog i pravodobnog ostvariva­nja doplatka za djecu;
analizira podatke očevidnika korisnika doplatka za djecu i dje­ce za koju
pripada doplatak; razmatra položaj korisnika i predlaže mjere za pobo­ljša­nje
sustava doplatka za djecu; izrađuje izvješća o doplatku za djecu, te obav­lja
ostale poslove u vezi doplatka za djecu.

2. Pododsjek za pravne, kadrovske i opće
poslove

Članak 11.

Pododsjek za pravne, kadrovske i opće
poslove obavlja pravne i druge stručne poslove koji se odnose na pripremu i
izradu nacrta zakonskih prijedloga; izradu prijedloga drugih propisa; daje
stručna miš­lje­nja glede primjene zakona i drugih propisa iz nadležnosti Državnog
zavoda; prati provedbu propisa i predlaže ­njihovu izmjenu; priprema odgovore
na zastupnička pita­nja; sudjeluje u izradi osnova za sklapa­nje međunarodnih
ugovora i nacrta zakonskih prijedloga o potvrđiva­nju (ratifikaciji)
međunarodnih ugovora iz oblasti zaštite obite­lji, materinstva i mladeži;
izrađuje pravna izvješća, studije i analize iz djelokruga Državnog zavoda;
iznosi stručna miš­lje­nja; surađuje s drugim ministarstvima i ostalim nadležnim
tijelima državne uprave; obav­lja kadrovske poslove za potrebe Državnog zavoda
i prati mjere kadrovske politike; obav­lja poslove oko izbora kandidata u državnu
službu i raspore­điva­nje državnih službenika i namještenika; vodi osobni
očevid­nik; prati statusna prava djelatnika, njihov rad; izrađuje i realizira
planove stručnog usavršava­nja državnih službenika; obavlja poslove u vezi
prijema i dostave pošte; raspoređiva­nja akata, arhivira­nja i čuva­nja građe
Državnog zavoda; priprema interne akte u vezi rada i uvjeta rada u Državnom
zavodu; obav­lja poslove u vezi korište­nja prometnih sredstava, te se brine o
načinu održava­nja sredstava i opreme Državnog zavoda; obav­lja poslove u vezi
osobne dostave poši­ljaka i poslove dostave za potrebe Državnog zavoda; poslove
sitnog popravka inventara, te osigura­nja i održava­nja prostora Državnog
zavoda.

b) Odjel za financijske i
informatičko-analitičke poslove

Članak 12.

Odjel za financijske i
informatičko-analitičke poslove obavlja stručne poslove u vezi financijsko-planskih
i računo­vodstvenih aktivnosti Državnog zavoda, te poslove i zadatke u vezi
kreiranja i korištenja baza podataka, prikuplja podatke za potrebe Državnog
zavoda, vrši njihovu informatičku i analitičku obradu.

Za obavljanje poslova u Odjelu za
financijske i infor­matičko-analitičke poslove ustrojavaju se:

1. Pododsjek za financijske poslove

2. Pododsjek za informatičko-analitičke
poslove.

1. Pododsjek za financijske poslove

Članak 13.

Pododsjek za financijske poslove obavlja
poslove u vezi financijskog poslovanja; predlaga­nja planova i programa za
korište­nje sredstava; praće­nja namjenskog korište­nja sredstava; izrade odgo­varajućih
izvješća i bilance računa prihoda i rashoda; obra­ču­nava isplate plaća i
raznih novčanih naknada; vodi evidenciju i popis osnovnih materijalnih
sredstava, te obav­lja druge financijske i k­njigovodstvene poslove za potrebe
Državnog zavoda.

2. Pododsjek za informatičko-analitičke
poslove

Članak 14.

Pododsjek za informatičko-analitičke
poslove obavlja poslove i radne zadatke u vezi kreira­nja i korište­nja
informacijskih baza po­dataka; prati i analizira sta­nje i korište­nje
informatičke opreme, računalnih i komunikacijskih mreža; sudjeluje u
organizaciji informatičkog obrazova­nja; surađuje s drugim državnim tijelima i
institucijama u poslovima iz svog djelokruga; formira i vodi biblioteke,
videoteke i audioteke Državnog zavoda, pribavlja materijale, literaturu i
dokumente za potrebe ostalih odjela, obav­lja poslove u vezi prikup­lja­nja i
analize statističkih i ostalih podataka u surad­nji s ostalim odjelima, te vrši
njihovu informatičku i analitičku obradu; obav­lja poslove priprave za tisak Državnog
zavoda, te obrade teksta u odgovarajućim programima.

IV. UPRAVLJANJE UNUTARNJIM USTROJSTVENIM
JEDINICAMA

Članak
15.

Ravnate­lj
predstav­lja Državni zavod i uprav­lja ­nje­govim radom.

Zamjenik
ravnate­lja zamje­njuje ravnate­lja u slučaju ­nje­gova izbiva­nja i
spriječenosti, te obav­lja druge poslove koje mu povjeri ravnate­lj.

Službama
uprav­ljaju pomoćnici ravnate­lja.

Radom
Kabineta ravnate­lja uprav­lja tajnik Kabineta ravnate­lja.

Radom
odjela uprav­ljaju načelnici.

Radom
pododsjeka uprav­ljaju voditelji.

Članak
16.

Zamjenik
ravnate­lja odgovoran je za svoj rad ravnate­lju.

Pomoćnici
ravnate­lja odgovorni su za svoj rad ravnate­lju.

Tajnik
Kabineta ravnate­lja odgovoran je za svoj rad ravnate­lju.

Načelnici
odjela odgovorni su za svoj rad ravnate­lju i nadležnom pomoćniku ravnate­lja.

Voditelji
pododsjeka odgovorni su za svoj rad načelniku odjela, nadležnom pomoćniku
ravnate­lja i ravnate­lju.

Članak
17.

Savjetodavno
tijelo ravnate­lja je Kole­gij.

Sastav
Kole­gija utvrđuje ravnate­lj.

V. SLUŽBENICI I NAMJEŠTENICI ZAVODA

Članak
18.

Poslove
i zadatke iz djelokruga Državnog zavoda, ovisno o vrsti, složenosti, stručnoj
spremi i drugim uvjetima obav­ljaju služ­benici i namještenici raspoređeni na
odgovarajuća radna mjesta.

Okvirni
broj državnih službenika i namještenika potrebnih za obavlja­nje poslova iz
djelokruga Državnog zavoda određuje se u tabeli koja je sastavni dio ove Uredbe
i ne objavljuje se u »Narod­nim novinama«.

VI. PRIJELAZNE I ZAVRŠNE ODREDBE

Članak
19.

Pravilnikom
o unutar­njem redu Državnog zavoda za zaštitu obite­lji, materinstva i mladeži
utvrdit će se broj potrebnih državnih službenika i namještenika, s naznakom ­njihovih
osnovnih poslova i zadaća i stručnih uvjeta potrebnih za ­njihovo obavlja­nje, ­njihove
ovlasti i odgovornosti, te druga pita­nja od znače­nja za rad Državnog zavoda
koja nisu riješena ovom Uredbom.

Pravilnik
o unutar­njem redu Državnog zavoda donijet će ravnate­lj u roku od 60 dana od
dana stupanja na snagu ove Uredbe, uz prethodnu suglasnost ministarstva nadležnog
za poslove opće uprave.

Članak 20.

Danom stupa­nja na snagu ove Uredbe
prestaje važiti Uredba o unutar­njem ustrojstvu Državnog zavoda za zaštitu
obite­lji, materinstva i mladeži (»Narodne novine«, broj 76/2000).

Članak 21.

Ova Uredba stupa na snagu danom objave u
»Narodnim novinama«.

Klasa:
023-03/01-01/21

Urbroj:
5030104-01-1

Zagreb, 26. srpnja 2001.

Potpredsjednica
**Željka Antunović,** v. r.

Uredba, NN 70/2001-1205